Много хора игнорират необходимостта от почистване на четката за тоалетна и въобще не се замислят за нейната смяна. Това е много грешен подход. Този тип четка е мокра почти през цялото време, което насърчава растежа на така или иначе полепналите по нея микроби. Тъй като тяхната употреба е за хигиенни нужни е важно самите четки за почистване да са чисти.
Особено когато става въпрос за пластмасови влакна на четката, е важно да я сменяте поне на 6 месеца. Ако обаче я почиствате поне веднъж седмично по подходящ начин, може да удължите този период. Смяната в последния случай ще се наложи когато влакната на четката започнат да губят своя цвят, да изкривяват своята форма или да миришат и след дезинфекцията.